var tag=document.createElement("script");tag.src="https://www.youtube.com/iframe_api";var firstScriptTag=document.getElementsByTagName("script")[0];firstScriptTag.parentNode.insertBefore(tag,firstScriptTag);var player;function onYouTubeIframeAPIReady(){player=new YT.Player("td_youtube_player",{height:"720",width:"960",events:{"onReady":onPlayerReady}});} function onPlayerReady(event){player.setPlaybackQuality("hd720");} .td_uid_2_60a48fd41c549_rand.td-a-rec-img{text-align:left}.td_uid_2_60a48fd41c549_rand.td-a-rec-img img{margin:0 auto 0 0} Ir-riżultat: Din is-sena ma tertqulniex qalbna. F'nofs triq Malta ssemmiet bħala waħda mill-finalisti għas-serata tas-Sibt. Il-pajjiżi li klassifikaw huma: Norveġja Iżrael Russja Ażerbajġan Malta Litwanja Ċipru Żvezja Belġju Ukrajina Aqra wkoll: Filmat: Destiny tgħaddi għall-finali tal-Eurovision 10.49pm Ikompli l-Eurovision Song Contest fejn issa ntwerew siltiet tal-kanzunetti mill-Pajjizi l-Kbar. 10.23pm Jiftaħ it-televoting. Tista' ċċempel fuq 522020 u żid in-numru tal-pajjiż (minn 1 sa 16 skont l-ordni). Kull telefonata tiswa' €0.75ċ. Għal min irid jibgħat SMS jista' jagħmel dan fuq 506157 u jzid in-numru tal-pajjiż, l-istess skont in-numru tal-ordni tal-parteċipazzjoni tal-pajjiż. Ritratt: mill-filmat / EBU 10.18pm Tinħass l-istennija tal-pubbliku għal Destiny bil-kanzunetta Je Me Casse. Destiny dehret tieħu pjaċir waqt li interpretat il-kanzunetta tagħha… u l-pubbliku ħa pjaċir magħha. Malta warajk! 10.14pm Go_A bil-kanzunetta Shum għall-Ukrajina. Waħda mill-favoriti li tgħaddi għall-finali. Kanzunetta stil tal-Eurovision li bla dubju tinżel tajjeb mas-segwaċi tal-Eurovision. Ukraijina. Ritratt; Thomas Hanses / EBU 10.10pm L-Ażerbajġan ma jiddiżappuntawx. Bħall-Malta jħobbu l-Eurovision, b'differenza li kienu rebħuh. Bil-kanzunetta Mata Hari ta' Efendi nemmen li wkoll se jmissu mal-finali ta' nhar is-Sibt. Ritratt: Andres Putting / EBU 10.05pm Ir-Rumanija fost il-favoriti li jkunu fil-finali ta' nhar is-Sibt bil-kanzunetta Amnesia ta' ROXEN. Madanakollu personalment ma laqtitnix u kapaċi tkun xi waħda miż-żewġ kanzunetti li tkun qed tilgħab bejn id-9 u t-12-il post fil-klassifika tal-lejla. Rumanija. Ritratt; mill-filmat / EBU 9.59pm Eden Alene bil-kanzunetta Set Me Free għall-Iżrael. Kanzunetta li mhux mal-favoriti li tgħaddi għall-finali tas-Sibt, però nammetti li lili personali ma dejqitnix u nħoss li għandu jkollha post fil-finali. Iżrael. Ritratt: Thomas Hanses / EBU 9.55pm Il-Belġju bil-kanzunetta The Wrong Place… u forsi titlu addattat għax wisq probabblu il-grupp Hooverphonic mhux se jkun qed iwassal għall-finali ta' nhar is-Sibt li ġej! Belġju. Ritratt: Thomas Hanses / EBU 9.51pm Spettakolari wkoll il-kanzunetta ta' Albina għall-Kroazja bl-isem ta' Tick Tock. Kanzunetta li ġġiegħlek tiċċaqlaq magħha. U l-viżwal ipaxxi l-għajn ukoll. Ritratt: Thomas Hanses / EBU 9.47pm TIX għan-Norveġja wkoll b'kanzunetta spettakolari u tal-widna. 9.43pm M'hemmx wisq xi tgħid. Wirja spettakolari, kanzunetta tal-widna u pjaċevoli. Diffiċli biex Elena Tsagrinou b'El Diabl għal Ċipru ma tkunx fil-finali ta' nhar is-Sibt. Ċipru. Ritratt: Thomas Hanses / EBU 9:39pm L-Irlanda,il pajjiż b'numkru ta' rebħiet rekord, jikkompeti b'Lesley Roy bil-kanzunetta Maps. Diffiċli biex timxi fuq il-passi ta' suċċess li dan il-pajjiż kellu fis-snin li għaddew. Ritratt: Andres Putting / EBU 9.37pm Il-pubbliku hu mfakkar li jista' jżid mal-entużjażmu fiis-sala permess tal-app tal-Eurovision Song Contest billi jċapċap minn daru u l-app jikkalkula l-livella li jinstema' fis-sala. Ara kif tista' tniżżel l-APP tal-Eurovision: Ara kif illejla tista' tinfluwenza l-livell ta' ċapċip fis-sala għal Destiny 9.35pm Kollegament mal-Awstralja fejn tinsab il-kantanta Montaigne li qed issegwi l-andament tal-65 edizzjoni tal-Eurovision Song Contest. Kollegament ma'l-Awstralja: Ritratt: mill-filmat / EBU 9.29pm Personalment ma nimmaġinax li l-Maċedonja Ta' Fuq se jwasslu sal-finali bil-kanzunetta Here I Stand ta' Vasil. Ħafna dwal u vuċi li x'aktarx mhux daqstant b'saħħitha u li tinżel tajjeb. Ritratt: Thomas Hanses 9.25pm Montaigne għall-Awstralja bil-kanzunetta Technicolor. Din kienet wirja b'filmat peress li ma kienx possibbli għall-kantanta biex tivvjaġġja lejn l-Olanda. Wirja differenti minn dawk li rajna s'issa. Kanzunetta li wisq probabbli ma tinżilx tajba ma' kulħadd. Awstralja: Jess Gleeson 9.21pm Il-kompetizzjoni tinħass li hi waħda iebsa llejla. L-ispettaklu u l-viżwal ikomplu jagħmlu din l-edizzjoni tal-Eurovision Song Contest waħda spettakolati. Tusse bil-kanzunetta Voices għall-Iżvezja bla dubju li ġibed l-attenzjoni tal-pubbliku fis-sala u mat-telespettaturi. Żvezja. Ritratt: Andres Putting / EBU 9.17pm Manizha bil-kanzunetta Russian Woman, ovvjament għar-Russja. Wirja spettakolari, kompluta bil-kuluri u l-kostumi. Jinħass l-entużjazu tan-nies preżenti fis-sala. Ritratt: Andres Putting / EBU 9.13pm Ana Soklič bil-kanzunetta Amen għas-Slovenja. Vuċi stupenda u viżwal mill-aqwa. Tkun ħasra jekk ma narawx lil dan il-pajjiż fil-finali ta' nhar is-Sibt. Ritratt: Andres Putting / EBU 9.09pm Discoteque minn The Roop għal-Litwanja fetħet il-kompetizzjoni. Kanzunetta divertenti li bla ma trid tiċċaqlaq magħha. L-udjenza fis-sala donnha li qed tieħu gost. Ritratt: Andres Putting / EBU 9.04pm Il-preżentaturi jiftħu s-serata u jispjegaw l-andament tal-votazzjoni. Tibda l-kompetizzjoni. Il-preżentaturiRitratt: mill-filmat/ Eurovision Song Contest / EBU 9.00pm Jibda il-Eurovision Song Contest. Jiftaħ is-serata Duncan Lawrence, rebbieħa tal-edizzjoni ta' sentejn ilu bil-kanzunetta Arcade. Ritratt: mill-filat/ Eurovision Song Contest / EBU Sentejn wara l-aħħar edizzjoni, il-Eurovision Song Contest jirritorna bil-65 edizzjoni. 16-il pajjiż se jkun qed jikkompeti biex 10 minnhom jgħaddu għall-finali tas-Sibt 22 ta' Mejju. Malta llejla se tkun irrappreżentata minn Destiny Chukunyere bil-kanzunetta Je Me Casse. Destiny se tkun qed tinterpreta l-kanzunetta tagħha fis-16-il pożizzjoni, l-aħħar kanzunetta tas-serata. Huwa kkalkulat li dan ikun għall-ħabta tal-10.30pm. Il-preżentaturi ta' din l-edizzjoni huma l-attriċi u preżentatriċi Chantal Janzen; il-preżentatriċi u kantanta Edsilia Rombley, li pparteċipat darbtejn f'edizzjonijiet passati tal-Eurovision; il-preżentatur u kummentatur tal-Eurovision fl-Olanda Jan Smit; u Nikkie (NikkieTutorials), esperta fil-qasam tax-xagħar u sbuħija fl-Olanda. Il-preżentaturi tal-Eurovision Song Contest 2021. Ritratt: KOERS VON CREMER/NPO/NOS/AVROTROS Il-ġurija diġà tat il-vot tagħha waqt il-provi tal-bieraħ. Il-vot tagħhom iġorr 50% tar-riżultat filwaqt li l-50% l-oħra se jkunu determinati mill-pubbliku. Newsbook.com.mt se jkun qed iżommkom aġġornati b'dak kollu li qed jiġri f'Rotterdam Ahoy fl-Olanda. Awguri Destiny! Awguri Malta! L-ordni tal-kanzunetti għal-lejla 🇱🇹 Lithwanja / The Roop – Discoteque 🇸🇮 Slovenja / Ana Soklič – Amen 🇷🇺 Russja / Manizha – Russian Woman 🇸🇪 Żvezja / Tusse – Voices 🇦🇺 Awstralia / Montaigne – Technicolour (Wirja fuq tape)* 🇲🇰 Maċedonja ta' Fuq / Vasil – Here I Stand 🇮🇪 Irlanda / Lesley Roy – Maps 🇨🇾 Ċipru / Elena Tsagrinou – El Diablo 🇳🇴 Norveġja / TIX – Fallen Angel 🇭🇷 Kroazja / Albina – Tick-Tock 🇧🇪 Belġju / Hooverphonic – The Wrong Place 🇮🇱 Iżrael / Eden Alene – Set Me Free 🇷🇴 Rumanija / ROXEN – Amnesia 🇦🇿 Ażerbaġjan / Efendi – Mata Hari 🇺🇦 Ukraijna / Go_A – Shum 🇲🇹 Malta / Destiny – Je Me Casse Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60a48fd41c865_rand.td-a-rec-img{text-align:left}.td_uid_3_60a48fd41c865_rand.td-a-rec-img img{margin:0 auto 0 0}